
Д  О  К  Л А Д Н А  З А П И С К А 
ОТ
  ДИМИТЪР  НИКОЛОВ  НИКОЛОВ
КМЕТ НА ОБЩИНА БУРГАС



Относно: Извършване на вътрешнокомпенсирани промени в бюджета и разчета за финансиране на капиталовите разходи за 2017 година


УВАЖАЕМИ ОБЩИНСКИ СЪВЕТНИЦИ,


              Бюджетът за 2017 година на община Бургас, приет с решение по точка 10 от проведеното на 31.01.2017 година заседание (Протокол №23)  на Общински съвет - Бургас е съобразен с целите и приоритетите на Общината за устойчиво и балансирано развитие, подобряване на качеството и обхвата на дейностите на местно равнище и повишаване ефективността на местните власти. Финансово-икономическият анализ по текущото изпълнение на бюджета към 30.09.2017 година, оптималното използване на общинските ресурси за задоволяване нуждите и интересите на местната общественост, настъпилите изменения в предвидените обекти и дейности, заложени в Бюджет 2017 година, депозирани искания за допълнителни средства във връзка с успешното приключване на бюджетната година, обосновават необходимостта от извършване на вътрешнокомпенсирани промени в рамките на приетия от Общински съвет Бургас бюджет за текущата година.
С приемането на промени ще се постигне:
· Осигуряване на необходими средства, чрез компенсирани промени в рамките на собствения бюджет;
· Осигуряване на допълнителен ресурс за дейността на второстепенни разпоредители с бюджет;
· Промени в разчета на  капиталовите разходи за 2017 година;

Ефективното управление на финансовите средства, постигнато чрез предоговаряне на лихвените условия по ползваните от община Бургас кредити в посока намаление и оценката на изпълнението на бюджета към 30.09.2017 г. очертаха възможност за икономии в Собствения бюджет и по конкретно по отношение на разходите за лихви по кредити, отчитани в дейност 910 „Разходи за лихви“. Неизползваният финансов ресурс за разходи за лихви по кредити може да бъде използван за финансиране на непредвидени разходи и неотложни нужди. 

Разходи за държавни дейности

Стандартът за държавно-делегираните дейности във функция „Здравеопазване“ за дейността на Детска кухня за поредна година не е увеличен и е недостатъчен за осигуряване дейността на второстепенния ни разпоредител  - Детска млечна кухня.
· Функция „Здравеопазване“
      Дейност 431 „Детски ясли, детски кухни и яслени групи в детска градина“. Разчетът за необходимите средства до края на 2017 г. отчита недостиг на средства за заплати  и осигуровки в Детска млечна кухня в размер на 93 300 лева. Финансовият ресурс ще бъде осигурен от вътрешно преразпределение на средствата в дейността между второстепенните разпоредители
Прeдлаганите промени в разходите за държавно-делегирани дейности са отразени в Приложение № 1
 

Разходи за общински дейности

· Собствен бюджет
· Функция „Общи държавни служби“
       Дейност 122 „Общинска администрация“. При извършване на ежегодна профилактика на отоплителна и котелна инсталация в сградата на Община Бургас са установени отклонения от оптималния режим на работа и е необходимо извършване на непредвидени ремонтни работи. Необходимите средства в размер на 5 000 лева ще бъдат осигурени от собствен бюджет. 
· Функция „Здравеопазване“
Дейност 437 „Здравен кабинет в детски градини и училища“ . За 
осъществяване на медицински грижи в здравен кабинет в новооткритото училище „Александър Георгиев – Кожджакафалията“, с решение на Общински съвет – Бургас по т.13 от Протокол № 29/25.07.2017 г. е одобрена 1 щатна бройка в местни дейности. Одобрените средства за заплати и осигуровки на медицинска сестра в размер на 3 600 лева ще бъдат осигурени от Собствен бюджет –  Дейност 122 „Общинска администрация“ - Дофинансиране .  
             Дейност 469 „Други дейности по здравеопазването“. Одобрените средства в Бюджет 2017 година по §43-02 „Субсидии и други текущи трансфери за нефинансови предприятия - за осъществяване на болнична помощ“ за „Център за кожно-венерически заболявания – Бургас“  ЕООД в размер на 40 000 лева бяха съобразени с предстоящото преминаване на дейността на центъра към МБАЛ Бургас. Към настоящият момент в МБАЛ Бургас все още не е разкрито кожно отделение, а собствените приходи, ограничени от договора с НЗОК и дофинасирането на центъра, чрез предоставената субсидия от Общината са недостатъчни за нормалното функциониране и обезпечаване на разходите за дейността му. Във връзка с това, предлагам да бъде одобрена допълнителна субсидия в размер на 30 000 лева. Финансовият ресурс ще бъде осигурен от собствен бюджет. 

· Функция „Социално осигуряване, подпомагане и грижи“
               Дейност 589 „Други служби и дейности по социалното осигуряване, подпомагане и грижи“. През 2016 година беше създаден „Център за подкрепа на жертви на сексуално насилие“. През 2017 г. продължава предоставянето на социална услуга за жертви на сексуално насилие, чрез координирани съвместни действия между Община Бургас, Областна Дирекция на Министерство на вътрешните работи, Многопрофилна болница за активно лечение – Бургас и асоциация „Деметра”, като доставчик на социални услуги в областта на насилието. Предвид стартиране на дейността на центъра, в Бюджет 2017 бяха заложени 20 000 лева. За организиране на активни действия до края на годината са необходими допълнителни средства в размер на 10 000 лева, които ще бъдат осигурени от собствен бюджет.  

· Функция „Жилищно строителство, благоустройство, комунално
стопанство и опазване на околната среда“
       Дейност 606 „Изграждане, ремонт и поддържане на уличната мрежа“. 
Предвидените в бюджет  2017 г. средства по тази дейност са разпределени за дейности свързани с поддържка на пътната инфраструктура и диспечеризация на земни маси. Дейността по диспечеризация е регламентирана в Наредбата за определянето и администрирането на местните такси и цени услуги. През настоящата година предвид големия обем строителство на територията на общината основно на промишлени сгради, както и големия брой сгради изпълнявани по националната програма за енергийна ефективност предвидените средства не са достатъчни за да обезпечат предоставяне на качествена услуга от страна на община Бургас. Поради това е необходимо да бъдат предвидени допълнителни средства в размер на 100 000 лева. 
С 50 000 лева е необходимо да бъдат увеличени средствата за дейността по поддържане на знаково стопанство и маркировка. 
Общото увеличение на средствата в дейност 606 в размер на 150 000 лева ще бъде осигурено за сметка на намаление на разходите по капиталовата програма на общината.

· Функция „Почивно дело, култура, религиозни дейности“
    Дейност 714 „Спортни бази за спорт за всички“ – С решението си за приемане на бюджета за текущата година Общински съвет – Бургас е одобрил по т.13.5 сумата от 112 000 лв. за финансиране на дейности в областта на спорта, като финансовият ресурс се разпределя с решение на Комисията за младежта и спорта към Общинския съвет. Част от средствата традиционно се разпределят за награди в церемонията „10-те най-добри спортисти и треньори за годината“. Поради богатия спортен календар за 2017 г. и необходимостта от финансово подпомагане на спортисти за участие в международни състезания  към настоящия момент предвидените средства са изчерпани. Поради това предлагам за обезпечаване на наградния фонд да се осигурят 10 000 лева, за сметка на собствен бюджет.

· Функция „Икономически дейности и услуги“
      Дейност 898 „Други дейности по икономиката“. Предвиденото финансиране на организациите с нестопанска цел в Бюджет 2017 година на община Бургас е одобрено по Приложение №10, т. 14 от Протокол № 23/31.01.2017 г. на Общински съвет – Бургас. За сдружение „Социален център Бургас“ е одобрено финансиране в размер на 26 500 лева. На основание Писмо № 08-00-343/06.04.2017 г. на Министерство на финансите, във връзка с Заповед № РД 01-1298/16.12.2016 г. и писмо № 0413-186/31.03.2017 г. на Министерство на труда и социалната политика дейността, осъществявана от сдружение „Социален център Бургас“ става делегирана от държавата дейност в Център за социална рехабилитация и интеграция, считано от 01.05.2017 г. В резултат на това, от гласуваната субсидия на Сдружението е предоставена сума в размер на 8 800 лв., необходими за изпълнение на дейностите за периода 01.01.-30.04.2017 г. Предвид гореизложеното, предлагам неизразходваните средства – 17 700 лева да се пренасочат за финансиране дейностите на организациите с нестопанска цел както следва: Сдружение „Съюз на пенсионерите – 2004 Бургас“ – 3 000 лева, сдружение „Лъч надежда“ – 4 700 лева, сдружение „Равен старт“ – 8 500 лева и сдружение „Дружество на инвалидите“ – 1 500 лева.    

Прeдлаганите промени за разходи местна отговорност в собствен бюджет са отразени в Приложение № 3 и Приложение № 4

Във връзка с придобиване чрез дарение от „Благоустройствени строжи“ ЕООД на Трайни насъждения – декоративна растителност в Разсадник, разположен на 10 км. от централна градска част на гр. Бургас в посока кв. Ветрен е необходимо заплащане на ДДС. Предлагам средства, в размер на 45 118 лева да бъдат осигурени от собствения бюджет.

· Второстепенни разпоредители с бюджет

· Функция „Образование“ 
Дейност 311 „Целодневни детски градини и обединени детски заведения“ – общинска дейност.
Необходим е допълнителен финансов ресурс както следва:
· ДГ „Ханс Кристиян Андерсен“. Във връзка с извършването на дейностите по проект „Подобряване качеството на образованието, чрез модернизиране на образователната инфраструктура в гр.Бургас“ възникнаха извънредни разходи по събаряне на стара сграда, за  което е необходимо на детската градина да бъде предоставен допълнителен финансов ресурс в размер на 45 000 лева за издръжка; 
· ДГ „Пролетна дъга“ с. Маринка, с филиал в с. Извор . В детската градина в с. Маринка се обучават  2 групи деца, а във филиала в с. Извор – 1 група. Поради малкият общ брой деца и поддържането на две сгради, условно-постоянните разходи не могат да покрият издръжката и да осигурят нормален режим на работа. Въпреки оптимизиране на разходите е необходимо допълнително финансиране в размер на 10 000 лева; 
· ДГ „Чайка“. В новоизграденият по проект „Подобряване качеството на образованието, чрез модернизиране на образователната инфраструктура в гр.Бургас“ корпус на детската градина ще се обучават 4 групи деца – 3 яслени групи и 1 група деца от 2 до 4 години. За обзавеждане на сградата са необходими 50 000 лева, които не са предварително разчетени в бюджета на детската градина. За обзавеждане на помещенията ползвани от яслените групи е необходимо финансиране в размер на 40 000 лева, а за групата на децата от 2 до 4 години – 10 000 лева. 
· ДГ „Пламъче“ .  Направеният анализ на отчета за касово изпълнение на бюджета към 30.09.2017 г. и разчета за разходите до края на годината на детска градина „Пламъче“ очертават недостиг на средства за заплати и осигуровки в размер на 10 000 лева. За успешно приключване на бюджетната година е необходимо дофинансиране на средствата за заплати и осигуровки за детската градина. 

Необходимият финансов ресурс за детските градини е осигурен от собствен бюджет.
       Дейност 322 „Неспециализирани училища, без професионални гимназии“
С решение по т.28 от Протокол № 18/25.10.2016 г. Общински съвет – Бургас даде съгласие за откриване на ново училище ОУ „Александър Георгиев – Коджакафалията“ и одобри бюджет за 2017 г. на база прием на 48 деца в Полудневна подготвителна група в училище и 100 ученици в дневна форма на обучение – 48 ученици в I-ви клас и 52 ученици в V клас. Поради големият интерес към проекта за ново училище беше осъществен допълнителен прием – една паралелка в  I-ви клас и една паралелка в V клас, като броя на учениците нарасна с 50 човека. За осигуряване на нормално функциониране на училището до края на календарната 2017 година е необходимо да се осигурят допълнителни средства в размер на 40 000 лева.
 
· Функция „Здравеопазване“
       Дейност 431 „Детски ясли, детски кухни и яслени групи в детска градина“. Осигуряването на качествена храна, увеличението на цените на основни хранителни продукти, преференциите за безплатно хранене на 80 деца на ден и едновременно с това запазване на цената на купона за последните 7 години са предпоставки за недостиг на средствата за издръжка, заложени в Бюджет 2017 за Детска млечна кухня. Разчетите на разходите за осъществяване на дейността на Кухнята показват недостиг в размер на 15 000 лева при предоставяне на 100 % от одобрената дотация.  
    Предвид гореизложеното, предлагам 100% субсидиране на утвърдения Бюджет за 2017 г. на Детска млечна кухня и актуализация с 15 000 лв., които ще бъдат осигурени за сметка на собствен бюджет.    
                                                                                                                                                        
· Функция „Икономически дейности и услуги“
                 Дейност 849 „Други дейности по транспорта“  
През 2017 г. Общинско предприятие „Транспорт“  продължава да разширява дейността си с действия, свързани с експлоатацията на системата за интегриран градски транспорт; въвеждане на новата услуга на Вело Бургас – електровелосипеди; разширяване обхвата на Синя зона със зона в кв. Сарафово. Във връзка с това е необходимо да бъдат извършени непредвидени разходи за: монтиране на нов паркинг автомат, бариера и изграждане на система за видеонаблюдение в кв. Сарафово; подмяна на бариерите – за паркинг Гурко и паркинг Пиргос; закупуване на нов централизиран софтуер за повишаване събираемостта на приходите от Синя зона; изграждане на Вело гараж и паркоколонки за отдаване под наем на електровелосипедите; изграждане на допълнителни системи за видеонаблюдение на ул. Княз Борис I, подземен паркинг „Опера“, Център за видеонаблюдение и управление на трафика. Всичко това очертава необходимостта от предоставяне на допълнителен финансов ресурс. 
  Предвид гореизложеното, за нормалното функциониране на Общинско предприятие „Транспорт ” предлагам 100% субсидиране на утвърдения Бюджет 2017 г.  и актуализация с 85 000 лв. за издръжка, които ще бъдат осигурени от собствен бюджет.
Прeдлаганите промени на разходите за второстепенните разпоредители с бюджет за местни дейности са отразени в Приложение №3 и Приложение № 4
   След извършване на анализ на изпълнението на общинските приходи и разходите към 30.09.2017 г. и изпълнение на бюджета на второстепенните разпоредители, с оглед успешно завършване на  финансовата година. необходимост от 100% субсидиране в рамките на одобрения им бюджет имат КЦ „Морско казино“ и ОЕ „Охлюва“, Общинско радио „Гласът на Бургас“, Общински музей „Авиомузей Бургас“, Други дейности на културата, Детска ясла №5, ОП „Туризъм“, ОП „Общински имоти“, ОП „Спортни имоти“, Домашен социален патронаж. 

Капиталова програма

През 2017 г. Министерство на финансите даде допълнителни указания по отношение на отчитането на капиталовите разходи. Съобразно това е необходимо извършване на вътрешнокомпенсирани промени, като разходите се отнесат по сметки и параграфи в зависимост от същността им.  В резултат на направения анализ на етапа на изпълнение на заложените поименни обекти и отчета за касовото изпълнение на бюджета към 30.09.2017 г., е установена необходимост да бъде извършено преразпределение на средствата в разчета за финансиране на капиталовите разходи. 
В изпълнение на решение на Общински съвет – Бургас за приемане на Бюджет 2017 и одобрение на Капиталовата програма за 2017 г. са определени 52 000 лева – капиталов трансфер за „Медицински център II Бургас“ ЕООД за ремонт на покрив. В процесът на разкриване на металната покривна конструкция са възникнали непредвидени допълнителни разходи за строително- ремонтни дейности. Във връзка с това, предлагам да бъдат одобрени допълнителни средства в размер на 24 000 лева за финансово осигуряване на цялостно завършване и приключване на ремонтите работи на покрива на   „Медицински център II Бургас“, като сумата бъде осигурена от собствен бюджет – разходи за лихви по кредити.
В разчетените средства на Капиталова програма, като капиталов трансфер за 2017 г. са одобрени средства в размер на 55 000 лева за „Диагностично – консултативен център – 2 Бургас“ ЕООД за дигитализираща система за ренгенов апарат- 40 000 лева и за хематологичен анализатор – 15 000 лева. В рамките на одобрените средства са закупени рентгенов апарат и хематологичен анализатор, на обща стойност 46 576 лева. Неусвоеният финансов ресурс е необходим за закупуване на аудиометър за кабинета по „Уши, нос, гърло“ в ДКЦ 2, тъй като съществуващия е закупен през 2000 година и е изцяло амортизиран. Във връзка с това, предлагам да бъде променено наименованието на обекта в Капиталова програма, като бъде добавено и „аудиометър“.  
Прeдлаганите промени в разходите по капиталовата програма са отразени в Приложение № 2.

Поради технически повреди на климатици и изчерпан ресурс в началния бюджет за 2017 г. на предвидените средства за закупуване на климатична техника е необходимо да бъдат одобрени допълнителни средства. В сградата на Профсъюзен дом, където няма локално или централно отопление и се помещава кабинета на Омбудсмана е необходимо закупуване на климатик. Необходимите средства в размер на 1500 лева могат да бъдат осигурени като вътрешнокомпенсирана промяна в рамките на средствата за дейността на Омбудсмана. За закупуване на климатици за Общинска администрация е необходима сума в размер на 2 500 лева, която ще бъде осигурена от собствен бюджет. 

          Описаната фактически обстановка и необходимостта от предприемане на незабавни действия за стартиране на процедури по Закона за обществените поръчки, обосновават необходимостта от допускане предварително изпълнение на предлаганото решение, при условията на чл. 60, ал.1 от Административнопроцесуалния кодекс, тъй като своевременното финансиране за започналото изпълнение на описаните ремонти и услуги, ще осигури защитата на особено важни обществени интереси.



  Предвид гореизложеното, на основание чл. 21, ал. 1, т. 6 от Закона за местното самоуправление и местната администрация, чл. 124, ал. 2 от Закона за публичните финанси и чл.60, ал.1 от Административно-процесуалния кодекс, предлагам на Общински съвет – Бургас да вземе следните
Р Е Ш Е Н И Я:

I. Променя разходната част на Бюджет 2017 г. за държавно-делегирани дейности съгласно Приложение № 1, както следва:
1.1. Намалява:
· Детска ясла № 1 , дейност 431 „Детски ясли, детски кухни и яслени групи в детска градина“,  §0101 „Заплати и възнаграждения на персонала нает по трудови правоотношения“ -  с 25 000 лева
· Детска ясла № 3 , дейност 431 „Детски ясли, детски кухни и яслени групи в детска градина“,  §0101 „Заплати и възнаграждения на персонала нает по трудови правоотношения“ -  с 50 300 лева
· Детска ясла № 5 , дейност 431 „Детски ясли, детски кухни и яслени групи в детска градина“,  §0101 „Заплати и възнаграждения на персонала нает по трудови правоотношения“ -  с 18 000 лева
1.2. Увеличава:
· Детска млечна кухня, дейност 431 „Детски ясли, детски кухни и яслени групи в детска градина“, §0101 „Заплати и възнаграждения на персонала нает по трудови правоотношения“;  с 93 300 лева

II. Променя разходната част на Бюджет 2017 г. общинска отговорност и дофинансиране съгласно Приложение № 3 и Приложение № 4, както следва:
2.1. Намалява:
Собствен бюджет
· Дейност 122 „Общинска администрация“ - дофинансиране; § 0101 „Заплати и възнаграждения на персонала нает по трудови правоотношения“  с 3 600 лв.
· Дейност 621 „Управление, контрол и регулиране дейностите по опазване на околната среда“, §1020 „Разходи за външни услуги“  с 6 271 лева
· Дейност 898 „Други дейности по икономиката“
- §0551 „Осигурителни вноски от работодатели за Държавното обществено осигуряване (ДОО) с 1500 лева
- §4500 „Субсидии и други текущи трансфери за юридически лица с нестопанска цел“ със 17 700 лв. за Сдружение „Социален център Бургас“
· Дейност 910 „Разходи за лихви“ – §2200 -§2700 „Разходи за лихви по заеми“  с 385 918 лева
2.2. Увеличава 
Собствен бюджет:
· Дейност 122 „Общинска администрация“
- §1030 „Текущ ремонт“ – 5000 лева ; 
- §1015 „Материали“ с 1 000 лв.;
- §1901 „Платени държавни данъци, такси, наказателни лихви и административни санкции“ с 45 118 лева;
· Дейност 311 „Детски градини“ , §1015 „Материали“ – 10 051 лева;
· Дейност 437 „Здравен кабинет в детски градини и училища“- дофинансиране, §0101 „Заплати и възнаграждения на персонала нает по трудови правоотношения“ с 3 600 лева;
· Дейност 469 „Други дейности по здравеопазването“: 
· §1020 „Разходи за външни услуги“ за  Център за подкрепа на жертвите на сексуално насилие  с 10 000 лева;
· §4302 „Субсидии и други текущи трансфери за нефинансови предприятия-за осъществяване на болнична помощ“ за „Център за кожно-венерически заболявания – Бургас“ ЕООД с 30 000 лв.
·   Дейност 589 „Други служби и дейности по социалното осигуряване,   подпомагане и заетостта, §1015 „Материали“- 29 740лева
·   Дейност 603 “Водоснабдяване и канализация“, §1020 „Разходи за   външни услуги“ с 38 400 лв.
· Дейност 606 “Изграждане, ремонт и поддържане на уличната мрежа“, -    §1020 „Разходи за външни услуги“ със 100 000 лева,
· §1030 „Текущ ремонт“ с 50 000 лева;
· Дейност 619 „Други дейности по жилищното строителство, благоустройството и регионалното развитие“, §1020 „Разходи за външни услуги“ с 35 520 лв. 
· Дейност 714 „Спортни бази за спорт за всички“, §1020 „Разходи за външни услуги“ с 10 000 лева;
· Дейност 898 „Други дейности по икономиката“ 4500 „Субсидии и други текущи трансфери за юридически лица с нестопанска цел“ със 17 700 лв. в т.ч.: за „Съюз на пенсионерите – 2004 Бургас“ с 3 000 лева, за сдружение „Лъч надежда“ с 4 700 лева, за сдружение „Равен старт“ с 8 500 лева и за сдружение „Дружество на инвалидите“ с 1 500 лева.    
Второстепенни разпоредители с бюджет:
· ДГ „Ханс Кристиян Андерсен“ – Дейност 311 „Детски градини“, §1020„Разходи за външни услуги“ с  45 000 лв.
· ДГ „Чайка“ – Дейност 311 „Детски градини“, §1015 „Материали“ с  50 000 лв.
· ДГ „Пролетна дъга“ – Дейност 311 „Детски градини“, §1020„Разходи за външни услуги“ с  10 000 лв.
· ДГ „Пламъче“ – Дейност 311 „Детски градини“ - дофинансиране, §0101 „Заплати и възнаграждения на персонала нает по трудови правоотношения“ с  10 000 лв.;
· ОУ „Александър Георгиев – Коджакафалията“, §1020„Разходи външни услуги“ с  40 000 лв.; 
· Детска млечна кухня - дейност 431 „Детски ясли, детски кухни и яслени групи в детска градина“, §1020 „Разходи за външни услуги“  с   15 000 лева;
· Обединено счетоводство социални заведения - 589 „Други служби и дейности по социалното осигуряване, подпомагане и заетостта“, §0101 „Заплати и възнаграждения на персонала нает по трудови правоотношения“;  със   4 300 лева
· ОП „Транспорт“ - Дейност 849 „Други дейности по транспорта“. и §1020„Разходи за външни услуги“ със 85 000 лв.

III. Утвърждава 100%  субсидиране на бюджетите на второстепенните разпоредители за дейности общинска отговорност, както следва: Детска млечна кухня, ОП „Транспорт“, КЦ „Морско казино“ и ОЕ „Охлюва“, Общинско радио „Гласът на Бургас“, Общински музей „Авиомузей Бургас“, Други дейности на културата, Детска ясла №5, ОП „Туризъм“, ОП „Общински имоти“, ОП „Спортни имоти“, Домашен социален патронаж. 

IV. Утвърждава поименния актуализиран списък обекти в капиталовата програма съгласно Приложение № 2 в т.ч.: намаление с 248 440 лева. и промяна в наименование на обект 2621 от „ДКЦ 2 /дигитализираща система за ренгенов апарат  40000, хематологичен анализатор 15000“ на „ДКЦ 2 /дигитализираща система за ренгенов апарат, хематологичен анализатор, аудиометър/“ 

V. На основание чл. 60, ал.1 от Административно-процесуалния кодекс, допуска предварително изпълнение на настоящото решение.



ДИМИТЪР НИКОЛОВ
Кмет на Община Бургас























